Shanxay fond birjasidagi ertalabki savdolar ochilishi bilan indeks tushishi kuzatildi. Xitoy fond bozorini barqarorlashtirishga javob beruvchi China Securities Finance Corp. kompaniyasi ilgariroq mamlakat moliyaviy bozorini qo‘llab-quvvatlash va bunday tushishlarga yo‘l qo‘ymaslikka va’da bergan edi. Shanxay birjasining asosiy indeksi – Shanghai Composite Index 0.44 foizga tushib ketib, 3947.84 punktni tashkil qildi. Bu paytda Shenchjenning asosiy indeksi – Shenzhen Composite Index 0.2 foizga oshib, 2314.92 punktga yetdi.